**A 2020. augusztus 17-ei rendkívüli Közgyűlés határozatai**

**187/2020.(VIII.17.) Kgy. sz. határozat**

A Közgyűlés az érintettek nyilatkozatára figyelemmel a 2. napirendet - Javaslat a VASIVÍZ ZRt-nél végzett hatósági ellenőrzés megállapításához kapcsolódó döntések meghozatalára – nyilvános ülésén tárgyalja.

**Felelős:** Dr. Nemény András polgármester

**Határidő:** azonnal

**188/2020.(VIII.17.) Kgy. sz. határozat**

A Közgyűlés a 2020. augusztus 17-ei rendkívüli ülés napirendjét az alábbiak szerint fogadta el:

**NYILVÁNOS ÜLÉS**

**1./ Javaslat fogorvosi praxissal kapcsolatos döntés meghozatalára**

**Előadók:** Dr. Nemény András polgármester

Dr. László Győző alpolgármester

**2./ Javaslat a VASIVÍZ ZRt-nél végzett hatósági ellenőrzés megállapításához kapcsolódó döntések meghozatalára**

**Előadók:** Dr. Nemény András polgármester

Horváth Soma alpolgármester

**Meghívott:** Molnár Miklós, a VASIVÍZ ZRt. vezérigazgatója

**Felelős:** Dr. Nemény András polgármester

**Határidő:** azonnal

***NYILVÁNOS ÜLÉS***

***1./ Javaslat fogorvosi praxissal kapcsolatos döntés meghozatalára***

***Előadók:*** *Dr. Nemény András polgármester*

*Dr. László Győző alpolgármester*

**189/2020. (VIII.17.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Váci M. u. 3. szám alatti 1. számú fogorvosi körzetben a fogorvosi feladatokat Dr. Tüskés Fanni helyett **Dr. Nagy Veronika** lássa el 2020. szeptember 1. napjától.
2. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Nagy Veronikával kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés aláírására.

**Felelős:** Dr. Nemény András polgármester

Dr. Károlyi Ákos, jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal /az 1. pont vonatkozásában/

2020.augusztus 31. /a 2. pont vonatkozásában/

***2./ Javaslat a VASIVÍZ ZRt-nél végzett hatósági ellenőrzés megállapításához kapcsolódó döntések meghozatalára***

***Előadók:*** *Dr. Nemény András polgármester*

*Horváth Soma alpolgármester*

***Meghívott:*** *Molnár Miklós, a VASIVÍZ ZRt. vezérigazgatója*

**190/2020. (VIII.17.) Kgy. sz. határozat**

Szombathely Megyei Jogú Város Önkormányzata Közgyűlése javasolja a VASIVÍZ ZRt. Közgyűlésének, döntsön abban a kérdésben, hogy Molnár Miklós munkajogviszonyának megszűnését követően a ZRt. ne vonja vissza azon jogorvoslati kérelmeket, amelyek a vezető állású munkavállaló vezetői tapasztalata megfelelőségével folyamatban lévő közigazgatási perben benyújtásra kerültek, és továbbra is vegye igénybe valamennyi jogorvoslati lehetőséget.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtás előkészítéséért:

A VASIVÍZ ZRt. Igazgatósága,

Nagyné dr. Gats Andrea, a Jogi és Képviselői Osztály vezetője)

**Határidő:** a társaság közgyűlése

**191/2020. (VIII.17.) Kgy. sz. határozat**

Szombathely Megyei Jogú Város Önkormányzata Közgyűlése megtárgyalta a „Javaslat a VASIVÍZ ZRt-nél végzett hatósági ellenőrzés megállapításához kapcsolódó döntések meghozatalára” című előterjesztést.

A Közgyűlés javasolja a VASIVÍZ Vas Megyei Víz- és Csatornamű ZRt. Közgyűlésének, hogy abban az esetben, ha a Kúria a VASIVÍZ ZRt. közgyűlésének időpontjáig nem ad helyt vagy nem dönt az azonnali jogvédelem keretében halasztó hatály elrendeléséről a Magyar Energetikai és Közmű-szabályozási Hivatal VKEFFO/2034-3/2020. számú határozata 1. pontja tekintetében, akkor a határozatban foglalt 90 napos határidőn belül intézkedjen a hatósági döntésnek megfelelően a jogszerű állapot helyreállítása kérdésében akként, hogy Molnár Miklós vezérigazgató munkaszerződése 2020. augusztus 23. napjával közös megegyezéssel, további juttatások nélkül, vagy amennyiben ez nem jön létre, úgy a Munka Törvénykönyve 27. és 29. §-a alapján azonnali hatállyal kerüljön megszüntetésre.

A Közgyűlés felhatalmazza a polgármestert, hogy a fenti döntést a ZRt. Közgyűlésén képviselje. Amennyiben a társaság soron következő vagy megismételt közgyűlésén bármilyen okból kifolyólag az ügyben nem születik döntés, úgy a Zrt. soron következő közgyűlésén a polgármester ugyanezt a döntést képviselheti, azzal, hogy a munkaviszony közös megegyezéssel történő megszüntetésének napja nem lehet későbbi, mint a társaság közgyűlését követő 5. munkanap.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtás előkészítéséért:

A VASIVÍZ ZRt. Igazgatósága,

Nagyné dr. Gats Andrea, a Jogi és Képviselői Osztály vezetője)

**Határidő:** a társaság közgyűlése

**192/2020. (VIII.17.) Kgy. sz. határozat**

Szombathely Megyei Jogú Város Közgyűlése javasolja a VASIVÍZ ZRt. Közgyűlésének, abban az esetben, ha Molnár Miklós jogviszonya megszüntetésre kerül, akkor a jogviszony megszűnését követő naptól határozatlan időtartamra, a jelenlegi vezérigazgató díjazásával egyezően Krenner Róbertet válassza meg vezérigazgatónak. A vezérigazgató egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.

A Közgyűlés felhatalmazza a polgármestert, hogy a fenti döntést a ZRt. Közgyűlésén képviselje.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A döntés közléséért:

Nagyné dr. Gats Andrea, a Jogi és Képviselői Osztály vezetője)

**Határidő:** a társaság közgyűlése